Dit is soo veel de legatie, ende 't beschick vanden Vaendrogh Croeger aen gaet.
Voornoemden Cronger rapporteert noch, dat in Johor twee siamsche joncken met rijs, ende maintimentos vervallen sijn, die t'ooghe nae Batta gehadt hebben, maer door gebreck van water sijn in Johorgeraect, hadden hun Rijs, en eetwaren daer moeten vercoopen, tot soodanigen prijs, als de Johorijten gestelt hebben, wierden seer gevereert, ende conden met moeijten hun uijtstaen schulden nauwelicx incrijgen Dat met voorn joncken een derde do uijt siam geseijlt is, oocq met rijs, en maintimentos, die voornemens was hier te comen, maer sijn inde nacht vanden anderen geraect, ende door dien de Siammers verstonde do joncke hier niet verschenen is, hadden sijlieden 't bedencken een ander plaetse aengedaen heeft/.
Dat op 't aenwesen van Crouger, oocg een joncke uijt Cambodia verscheegeladen met rijs, maintimentes, weijnich Gommelacca, ende Bei juijn tot coopmanschap Dat Lavamana door dien out is sijn bedieninge geresigneert heeft, het stil hout, met geen hoofsche saecken meer bemoeijen wil, ten waere ooghenschijnelijk vermercte den Coning door quaden raedt misleijt, ofte 't lant niet wel geregeert wiert, dat dato Bandara de plaetse van Saxamana becleet, ende waerneempt: datt in Johor veele vaertuijgen wierden vaerdich gemaect, om den jonghen Conincq uijt hatanij te halen/.